ประกาศนายทะเบียนประจำจังหวัดระนองประกาศนายทะเบียนประจำจังหวัดระนองเรื่องมอบหมายอำนาจหน้าที่ของนายทะเบียนประจำจังหวัดระนอง[๑] ตามที่ได้มีประกาศใช้พระราชบัญญัติการขนส่งทางบก (ฉบับที่ ๑๒) พ.ศ.๒๕๕๗ ซึ่งมีผลใช้บังคับตั้งแต่วันที่ ๒๓ มีนาคม ๒๕๕๘ เป็นต้นไปโดยกำหนดให้นายทะเบียนประจำจังหวัดสามารถมอบหมายอำนาจหน้าที่ให้ข้าราชการในสังกัดกรมการขนส่งทางบกกระทำการแทนได้นั้นดังนั้น เพื่อให้การปฏิบัติงานเป็นไปด้วยความสะดวก รวดเร็วมีประสิทธิภาพและสามารถอำนวยประโยชน์แก่ประชาชนยิ่งขึ้น อาศัยอำนาจตามความในมาตรา๖ วรรคห้า แห่งพระราชบัญญัติการขนส่งทางบก พ.ศ. ๒๕๒๒นายทะเบียนประจำจังหวัดระนองจึงมอบหมายอำนาจหน้าที่ให้ข้าราชการในสังกัดกรมการขนส่งทางบกกระทำการแทนดังต่อไปนี้ข้อ ๑ การประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดระนอง ให้หัวหน้ากลุ่มวิชาการขนส่งและนักวิชาการขนส่งมีอำนาจหน้าที่ดังนี้ก. การบรรจุรถข. การเปลี่ยนรถค. การถอนรถข้อ ๒ การประกอบการขนส่งไม่ประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดระนองดังต่อไปนี้ให้หัวหน้ากลุ่มวิชาการขนส่งมีอำนาจหน้าที่ทุกเรื่องและให้นักวิชาการขนส่งมีอำนาจหน้าที่เฉพาะข้อ ฉ ช ซ และ ฌก. การออกใบอนุญาตข. การต่ออายุใบอนุญาตค. การออกใบแทนใบอนุญาตง. การกำหนดเงื่อนไขในใบอนุญาตจ. การกำหนด (ปรับปรุง) เงื่อนไขในใบอนุญาตฉ. การบรรจุรถช. การเปลี่ยนรถซ. การถอนรถฌ. การลดจำนวนรถตามเงื่อนไข ในกรณีที่มิได้นำรถมาดำเนินการทางทะเบียนภายในระยะเวลาที่กำหนดข้อ ๓ การอนุญาตให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดระนองกระทำการให้หัวหน้ากลุ่มวิชาการขนส่งมีอำนาจหน้าที่ ดังนี้ก. ใช้รถผิดประเภทเป็นการชั่วคราว ตามมาตรา ๒๗ วรรคสาม แห่งพระราชบัญญัติการขนส่งทางบกพ.ศ. ๒๕๒๒ข. ใช้รถทำการขนส่งนอกเส้นทางเป็นการชั่วคราว ตามมาตรา ๓๙แห่งพระราชบัญญัติการขนส่งทางบก พ.ศ. ๒๕๒๒ค. การอนุญาตให้ผู้ได้รับใบอนุญาตประกอบการขนส่งไม่ประจำทางและการประกอบการขนส่งส่วนบุคคล ซึ่งมีท้องที่ทำการขนส่งภายในเขตจังหวัดระนองใช้รถผิดประเภทเป็นการชั่วคราวตามมาตรา๒๗ วรรคสาม แห่งพระราชบัญญัติการขนส่งทางบก พ.ศ. ๒๕๒๒ข้อ ๔ ให้หัวหน้ากลุ่มวิชาการขนส่งมีอำนาจหน้าที่เกี่ยวกับการอนุญาตให้ผู้ได้รับใบอนุญาตประกอบการขนส่งไม่ประจำทางและการประกอบการขนส่งส่วนบุคคล ซึ่งมีท้องที่ทำการขนส่งภายในเขตจังหวัดระนองใช้รถผิดประเภทเป็นการชั่วคราวตามมาตรา ๒๗ วรรคสาม แห่งพระราชบัญญัติการขนส่งทางบก พ.ศ. ๒๕๒๒ข้อ ๕ ให้หัวหน้ากลุ่มวิชาการขนส่งมีอำนาจหน้าที่เกี่ยวกับการสั่งผู้ได้รับใบอนุญาตประกอบการขนส่งกระทำการดังต่อไปนี้ก. สั่งให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดที่รับผิดชอบเปลี่ยนแปลงเส้นทางการเดินรถเวลาและจำนวนเที่ยวของการเดินรถเป็นการชั่วคราวหรือให้ส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา๔๑ แห่งพระราชบัญญัติการขนส่งทางบก พ.ศ. ๒๕๒๒ข. สั่งให้ผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการการขนส่งส่วนบุคคล ซึ่งมีท้องที่ทำการขนส่งภายในเขตจังหวัดที่รับผิดชอบส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา ๔๑ แห่งพระราชบัญญัติการขนส่งทางบก พ.ศ. ๒๕๒๒ข้อ ๖ ให้หัวหน้ากลุ่มวิชาการขนส่งมีอำนาจหน้าที่เกี่ยวกับการดำเนินการตามพระราชบัญญัติการขนส่งทางบกพ.ศ. ๒๕๒๒ หมวด ๔ การชดใช้ค่าเสียหายที่เกิดจากการขนส่งข้อ ๗ ให้หัวหน้ากลุ่มวิชาการขนส่งมีอำนาจหน้าที่เกี่ยวกับการเรียกผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดระนองผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดระนองหรือผู้จัดการ และพนักงานของผู้ได้รับใบอนุญาตมาให้ถ้อยคำหรือสั่งให้ยื่นคำชี้แจงแสดงข้อเท็จจริง ตามมาตร ๔๙ (๓)แห่งพระราชบัญญัติการขนส่งทางบก พ.ศ. ๒๕๒๒ข้อ ๘ การดำเนินการทางทะเบียนและภาษีรถดังต่อไปนี้ให้หัวหน้าฝ่ายทะเบียนรถมีอำนาจหน้าที่ทุกเรื่องให้หัวหน้าฝ่ายตรวจสภาพรถมีอำนาจหน้าที่ตามข้อ จและให้เจ้าพนักงานขนส่งชำนาญงานมีอำนาจหน้าที่ตามข้อ ข ค ง ฉ ช และ ซก. การจดทะเบียนข. การเสียภาษีประจำปีค. การโอนรถง. การย้ายรถจ.การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถในสาระสำคัญตามมาตรา ๗๘ แห่งพระราชบัญญัติการขนส่งทางบก พ.ศ. ๒๕๒๒ฉ. การแจ้งเลิกใช้รถ ตามมาตรา ๗๙ แห่งพระราชบัญญัติการขนส่งทางบกพ.ศ. ๒๕๒๒ช. การแจ้งไม่ใช้รถ ตามมาตรา ๘๙ แห่งพระราชบัญญัติการขนส่งทางบก พ.ศ.๒๕๒๒ซ.การดำเนินการเกี่ยวกับการขอรับแผ่นป้ายเลขทะเบียนรถหรือเครื่องหมายแสดงการเสียภาษีแทนที่สูญหายถูกทำลาย หรือชำรุดในสาระสำคัญข้อ ๙ ให้หัวหน้าฝ่ายทะเบียนรถและหัวหน้าฝ่ายตรวจสภาพรถมีอำนาจหน้าที่เกี่ยวกับการสั่งให้ผู้ได้รับใบอนุญาตประกอบการขนส่งจัดการส่งรถไปให้พนักงานตรวจสภาพหรือสถานตรวจสภาพรถที่ได้รับอนุญาตตรวจสอบความบกพร่องตามมาตรา ๘๓ แห่งพระราชบัญญัติการขนส่งทางบก พ.ศ. ๒๕๒๒ข้อ ๑๐ ให้หัวหน้าฝ่ายทะเบียนรถและหัวหน้าฝ่ายตรวจสภาพรถมีอำนาจหน้าที่เกี่ยวกับการอนุญาตให้ผู้ได้รับใบอนุญาตประกอบการขนส่งใช้รถที่ได้ทำการซ่อมแซมปรับปรุงหรือแก้ไขเปลี่ยนแปลงเครื่องอุปกรณ์หรือส่วนควบถูกต้องตามที่กำหนดในกฎกระทรวงซึ่งผ่านการตรวจสอบความถูกต้องจากพนักงานตรวจสภาพหรือสถานตรวจสภาพรถที่ได้รับอนุญาตแล้วตามมาตรา๘๔ วรรคสอง แห่งพระราชบัญญัติการขนส่งทางบก พ.ศ. ๒๕๒๒ข้อ ๑๑ การดำเนินการเกี่ยวกับใบอนุญาตปฏิบัติหน้าที่เป็นผู้ประจำรถดังนี้ ให้หัวหน้าฝ่ายใบอนุญาตขับรถมีอำนาจหน้าที่ทุกเรื่องและเจ้าพนักงานขนส่งชำนาญงานมีอำนาจหน้าที่ตามข้อข และ คก. การออกใบอนุญาตข. การต่ออายุใบอนุญาตค. การออกใบแทนใบอนุญาตง. การสั่งพักใช้ใบอนุญาตจ. การเพิกถอนใบอนุญาตข้อ ๑๒ ประกาศนี้ให้ใช้บังคับตั้งแต่วันที่๒๑ กรกฎาคม ๒๕๕๘ประกาศณ วันที่ ๒๑ กรกฎาคม พ.ศ. ๒๕๕๘ณัฐวัชต์สันติกูลนายทะเบียนประจำจังหวัดระนองปริยานุช/ผู้จัดทำ๑๔ ตุลาคม ๒๕๕๘วิศนี/ผู้ตรวจ๒๖ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๔๑ ง/หน้า ๒๑/๖ ตุลาคม ๒๕๕๘